Engelen (film)

Engelen er en norsk dramafilm fra . Den ble regissert av Margreth Olin, som også har skrevet manuset. Det er den første spillefilmen til Olin som ikke er en dokumentar. Filmens premiere foregikk under Filmfestivalen i Toronto i 2009, der den konkurrerte i Discovery-programmet.Olin får verdenspremiere i Toronto - artikkel på filmnettstedet Rushprint.

Filmen handler om «svik og kjærlighet, om å ta umulige valg og bryte blodsbånd. Om når avhengigheten er det trygge, og friheten er det skremmende.» Maria Bonnevie spiller hovedrollen som den rusmiddelavhengige moren «Lea».

Filmen er basert på en dokumentar Olin filmet på slutten av 90-tallet, men som aldri ble gitt ut. Hun fulgte den rusmiddelavhengige Pia over flere år, men valgte å avslutte filmingen da Pia gikk inn i en sårbar prosess mot å bli nykter.Engelen iblant oss  - artikkel i Aftenposten 29. august 2009. «Og da står du der og må velge mellom hva er viktigst for deg: kunsten eller livet? Og da kjenner du at det er selvfølgelig at det er livet. Hele ønsket om å være dokumentarist handler om en genuin respekt for enkeltmennesket, uansett hvem dette mennesket er. Det å ha stått i den valgsituasjonen kommer til å prege meg for alltid.» Hun har sagt at den uutgitte dokumentaren er «det beste jeg noen gang har skutt».Kunsten eller livet?  - artikkel hos Kirkens Bymisjon, besøkt 30. august 2009.

Filmen ble norsk kandidat til Oscar for beste fremmedspråklige film, men var ikke blant de filmene som ble nominert. Filmen vant to priser under Amandaprisen 2010, blant dem Folkets Amanda og to priser under Kanonprisen 2009.

 Priser og nominasjoner 
 Pris  Kategori  Nominert/vinner  Resultat Kanonprisen 2009 Beste kvinnelige hovedrolle  Maria Bonnevie   Beste regi  Margreth Olin   Beste nyskaper  Margreth Olin   Osloprisen 2009  Osloprisen     Amandaprisen 2010 Beste kvinnelige hovedrolle  Maria Bonnevie   Beste kvinnelige birolle  Gunilla Röör   Beste filmmanus  Margreth Olin   Folkets Amanda    Filmfestivalen i Gøteborg 2010  Publikumsprisen   

 Referanser 

 Eksterne lenker 

 margretholin.com: Engelen

Kategori:Norske filmer fra 2000-årene
Kategori:Filmer fra 2009
Kategori:Norske dramafilmer
Kategori:Norske Oscar-kandidater
Kategori:Norskspråklige filmer
Kategori:Vinnere av Folkets Amanda
Kategori:Amandaprisen 2010
Kategori:Filmer med vinnere av Kanonprisen‎